Wewaton Panulise Basa Jawa Nganggo Aksara Jawa/Bab 4


BAB 4 UNINÉ AKSARA LAN SANDHANGAN SWARA 
1. Aksara lan sandhangan swara iku tumrap tembung siji karo sijiné, uniné ora mesthi padha. Aksara ꦲ upamané, ana kang uniné kanthi abab akèh, ana kang mawa abab manda-manda. Aksara ꦏ kang dadi sesigeg, uniné ana sing anteb lan ana kang ampang. Aksara legena, ana kang unine jejeg, lan ana sing miring. Kabèh iku, katrangané bakal dipratèlakaké ana ing buri.

2. Sok ana wong nulis:

ꦱꦥ‌‌ kliru ꦱꦺꦴꦥꦺꦴ
ꦥꦿꦏꦫ kliru ꦥꦿꦏꦺꦴꦫꦺꦴ
ꦩꦺꦴꦫꦶ kliru ꦩꦫꦶ
ꦏꦸꦤꦶꦁ kliru ꦏꦸꦤꦺꦁ
ꦱꦧꦸꦤ꧀ kliru ꦱꦧꦺꦴꦤ꧀
ꦏꦺꦴꦤ꧀ꦝ kliru ꦏꦤ꧀ꦝ‌‌ utawa ꦏꦺꦴꦤ꧀ꦝꦺꦴ

Kang njalari klira-kliru mangkono iku, jalaran wong kang nulis durung ngreti temenan marang uniné aksara legena kang dumunung ing siji-sijiné tembung, lan durung lebda marang unining siji-sijiné sandhangan swara. Mulané prelu banget wong ngreti temenan marang uniné aksara legena lan unining siji-sijine sandhangan swara.